Nag iskis eo ijinañ Gérard Depardieu e micherour nevez war e leve.  Posubl eo avat, e bed Benoît Delépine ha Gustave Kervern. Plijet e oan bet gant Louise-Michel. Mammuth a zo disheñvel un tamm. Neo ket ken start, neo ket ken fentus marteze, neo ket ken du kennebeut. Traoù start a zo memestra, sokial eveljust. Kalz barzoniezh a zo ivez, ha tudennoù un tamm drol, droch, drouk ha truezus.  Gorrek eo lusk ar film, evel meo deuet an devezhioù da vezañ evit Serge abaoe memañ war e leve.  Bravig eo an ton sonerezh ivez, ordin memes hini, a lusk ar beajoù, ar chejadennoù.    Tudenn Serge am eus kavet heñvel-tre eus hini Mickey Rourke e-barzh The Wrestler tammoù zo a seblant levezonet penn-da-benn gant ar film-se zoken.  Greun ar skeudenn a zo tev awalch ha tre da vareoù zo, evel ur film vakañsoù chwitet, eñvorennoù o vont kuit tamm-ha-tamm. Souezhus ha nechus eo ar mareoù gant Isabelle Adjani, he fenn hag he sell difiñv, marv. He mouezh avat a zo karantezus kenañ…  Ur  film plijus eo neuze, melkonius awalch en ur stumm, dedennus.